Ekkert þeirra 42 atriða sem tekur þátt í Eurovision hefur dregið sig úr keppni . Skipuleggjendur hafa hins vegar áhyggjur af því að mótmælendur nýti keppnina , sem mörg hundruð milljónir horfa á í sjónvarpi . Vilja ekki banna fólki að koma á keppnina „ Þetta verður mikil og stór veisla sem tugir þúsunda taka þátt í . Við munum verða mjög vel á verði til að koma í veg fyrir að einhverjir komi hingað til að trufla og eyðileggja , “ sagði Emmanuel Nahshon , talsmaður utanríkisráðherra Ísraels . „ Við viljum ekki banna fólki að koma til landsins . Hins vegar ef við vitum að við erum að kljást við fólk sem eru aðgerðasinnar sem eru andsnúnir Ísrael og vilja eingöngu trufla keppnina þá munum við beita löglegum aðgerðum , “ bætti Nahshon við . Syrgjendur í Gaza bera hér barn sem féll í árásum á laugardag . AFP Benjamin Netanyahu , forsætisráðherra Ísraels , vildi halda keppnina í Jerúsalem sem hluta af áætlun stjórnvalda til að borgin helga myndi ná athygli heimsins sem höfuðborg Ísraels . Ísraelskar hersveitir náðu austurhluta Jerúsalem á sitt valdi árið 1967 en Palestínumenn segja að svæðið sé framtíðarhöfuðborg þeirra . Samtök evrópskra sjónvarpsstöðva ( EBU ) vildu frekar að keppnin færi fram í Tel Aviv . Enn fremur hvöttu samtökin Netanyahu til að tryggja að allir gætu komið á keppnina og fengju frelsi til að tjá sig . Keppnin á að sameina en hvetur til kúgunar Listamenn frá Palestínu og öðrum löndum halda sniðgöngutónleika á sama tíma og úrslit Eurovision fara fram . „ Palestínumenn sem búa á Vesturbakkanum og Gaza geta ekki farið á keppnina í Tel Aviv vegna múrsins og fleiri hluta , “ kom fram í yfirlýsingu frá BDS . Einn þeirra listamanna sem kemur fram á sniðgöngutónleikunum , sem haldnir verða á nokkrum stöðum samtímis , er 26 ára Palestínumaður . Liðsmenn Hatara hafa skorað á forsætisráðherra Ísraels í glímu . Ljósmynd / Eurovision.tv / Andres Putting Bashar Murad hefur verið aðdáandi Eurovision síðan hann var krakki . „ Keppnin á að sameina fólk . Hún nánast hjálpar og hvetur Ísrael til að halda kúgun og hernámi áfram , “ sagði Murad . „ Þrátt fyrir að þetta sé skemmtileg söngvakeppni er ekki hægt að líta fram hjá samhenginu hvar hún er haldin og hverja hún hefur áhrif á , “ bætti hann við . Keppnin er haldin í sömu viku og Palestínumenn minnast Nakba , þegar meira en 700.000 Palestínumenn voru fluttir í útlegð í stríðinu þegar Ísraelsríki var stofnað fyrir 71 ári . Aðgerðasinnar segja að Expo-höllin í Tel Aviv , þar sem keppnin fer fram , hafi verið byggð á stað þar sem áður var þorp Palestínumanna sem voru reknir burt af heimilium sínum í Nakba . Syrgjendur jarðsetja Palestínumann sem féll í árásum helgarinnar á Gaza . AFP Söngkonan Netta Barzilai , sem vann Eurovision í fyrra , hefur fordæmt þá sem hvetja til sniðgöngu keppninnar í ár . Hún sagði keppnina snúast um gleði og þeir sem hvetji til sniðgöngu dreifi myrkri og illsku . Fram kemur í frétt Guardian að keppendur í ár hafi forðast að tjá sig um ástandið . Þó hafi hljómsveitin Hatari skorað á Netanyahu í glímu daginn eftir úrslit keppninnar . Sigri Hatara-liðar glímuna fái þeir að stofna BDSM-fríríki innan landamæra Ísraels .